**14 koraka u pripremi vašeg objekta za uspješno fotografiranje**

Priprema vašeg doma za fotografiranje može biti iscrpljujuća. Kako bi sve bilo spremno za uspješno fotografiranje kada za to dođe vrijeme, a sva pažnja fotografa usmjerena ka stvaranju što boljih fotografija donosimo vam sljedeći spisak kako bi bili što spremniji za fotografiranje:

**Očistite nepotrebne detalje iz kuhinje**


Detaljno očistite sve kuhinjske površine. Aparati za kavu, mikseri i ukrasi samo odvlače pažnju te čine kuhinju pretrpanom. Uklonite sve osim nekoliko ukrasnih predmeta.

**Kupaonica**

Očistite umivaonik, kadu ili tuš u kupaonici. Uklonite sve bočice šampona, sapune, britvice za brijanje, koš za smeće. Tako ćete postići da vaša kupaonica izgleda veće i urednije. Iznimka može biti jedna dekoracija i uredno složeni ručnici.

** Zamjenite pregorjele žarulje**

Što više svjetla, to bolje! Osvjetljenje je jedan od najvažnijih elemenata kod fotografiranja. Jedna od stavki na popisu koje se najčešće zaboravljaju je upravo ova. Detaljno pregledajte sve prostorije te upalite svjetla u njima.



**Uklonite sve nepotrebne sitne predmete**


Sitni predmeti odvlače pažnju od bitnih stvari. Ako imate želju za prikazati nešto u prostoru to se možete dogovoriti na licu mjesta s vašim fotografom, ali ovdje vrijedi pravilo „Manje je više“.

**Otvorite sve prozore i rolete**

Prirodno svjetlo unosi život i toplinu u prostor. Ako je vani pre-svijetlo vaš će fotograf podesiti zavjese ili sjenila po potrebi. Ne zaboravite očistiti prozore.

**** **Uklonite nepotrebni namještaj i ukrase**

Ovo je vjerojatno najteži zadatak za vlasnike, ali i jedna od najvažnijih stavki na popisu. Uklanjanje i spremanje viška ili velikog glomaznog namještaja može biti izazov, ali otvara prostor i čini ga prozračnim. Ovo je još jedna od onih situacija kada „manje znači više“.

**Staze i tapeti**

Za fotografiranje interijera se koriste objektivi sa širokim kutom što može dovesti do deformacija u izgledu staza i tapeta. Pored toga pod bez tekstila izgleda urednije i higijenski je zahvalniji.

** Tamne i metalne površine**

Nečistoće se najviše vidljive na ovim površinama. Sve tamne, metalne površine te ogledala i prozori zahtijevaju znatno više pažnje kako bi se prikrili sitni nedostatci ili prašina.

****

**Položaj namještaja**

Na fotografiji se vidi ono što je uživo neprimjetno. Provjerite položaj frižidera, kreveta, stolica te poravnajte sav namještaj kako bi na fotografiji bilo sve simetrično a fotograf mogao postići ravne linije.

**Kreveti**

Uredan krevet i lijepo složeni jastuci najviše podižu sobu. O ovoj bi se stavci mogli pozabaviti u nekoj od budućih objava, no za ovu prigodu ćemo napisati samo nekoliko napomena: plahte moraju biti maksimalno zategnute, bez nabora a jastuci uredno ispeglani i složeni.

**Uklonite sve privatne predmete**

Uklonite sve osobne fotografije i predmete iz cijelog stana ili kuće, balkona, garaže i slično. Gostima je teško vizualizirati se u vašoj kući ako su prisutni vaši osobni predmeti. Oni žele vjerovati da je prostor stvoren posebno za njih.

** Uklonite sve automobile s prilaza**

Nikad nije dobro imati automobile na prilazu ili cesti kraj objekta tijekom fotografija nekretnina. Pro savjet: Zamolite susjede da maknu automobile s ceste kako bi ulica na vašim fotografijama izgledala mirno i privlačno.

**Pokažite svoj roštilj**

Vrijeme je da pokažete svoj fantastični roštilj! Ako se radi o starom roštilju koji treba prekriti jer je zahrđao i neugledan, bolje ga je potpuno ukloniti ili izbaciti. Također izložite sav vrtni namještaj kao da je sve spremno za opušteno druženje.

**Uređivanje dvorišta i okoliša**

Prvi dojmovi su presudni pa pripazite da je dvorište očišćeno. Prva slika koju će ljudi vidjeti o vašem domu bit će snimka vanjskog dvorišta. Ova fotografija mora biti predstavljena u najboljem svjetlu kako bi odmah privukla pažnju gostiju.

**Dodatni savjet**

**Budite spremni za promjenu termina fotografiranja**

Vrijeme je faktor na koji ne možemo utjecati i ključno za dobivanje privlačnih fotografija. Ako se vrijeme pogorša u posljednji trenutak ili nekoliko dana prije termina je loša vremenska prognoza fotograf će zatražiti promjenu termina.

**Sažetak:**

Marketing vašeg objekta je najvažniji dio u prodaji. Sve započinje vašom pripremom u paru s izvrsnim fotografom. Izvršavanjem stavki s ovog popisa najbolje ćete se pripremiti za dolazak fotografa. Na taj način fotograf će moći najbolje iskoristiti svoje vrijeme i talent. Već ste učinili jako puno posla kako biste svoj objekat pripremili za iznajmljivanje. Sad na kraju su najvažniji detalji! Zapamtite, izvrstan marketing dovodi do izvrsnih rezultata!