**14 koraka u pripremi objekta za uspješno fotografiranje**

Priprema vašeg objekta za fotografiranje može biti iscrpljujuća. Bilo da želite fotografirati novi objekt ili želite poboljšati marketing postojećeg postoje brojni detalji kojima trebate posvetiti pažnju kako bi sve rezultiralo što ljepšim fotografijama.

U trenutku kada tražite fotografa već prošli kroz dug i naporan proces gradnje ili renovacije vaše kuće, apartmana ili hotela. Prije nego se opustite i počnete zasluženo uživati u zadovoljstvu koje donosi završetak velikog projekta trebali bi se potruditi i obratiti pažnju na detalje koji će rezultirati najljepšim fotografijama vašeg objekta. Kako bi vam u tome pomogao napisao sam ovaj kratak blog s koracima koji vam mogu poslužiti kao vodič kojima ćete osigurati da vrijeme i pažnja fotografa bude usmjerena ka stvaranju što ljepših fotografija umjesto otklanjanju nekih najčešćih nedostataka.



**Otvorite sve prozore i rolete**


Prirodno svjetlo unosi život i toplinu u prostor. Ako je vani presvijetlo vaš će fotograf podesiti zavjese ili sjenila po potrebi ili će fotografirati drugu prostoriju dok se uvjeti ne promijene. Ne zaboravite detaljno očistiti prozore.

**Kupaonica**

Očistite umivaonik, kadu i tuš u kupaonici. Uklonite sve bočice šampona, sapune i koš za smeće. Tako ćete postići da vaša kupaonica izgleda veće i urednije. Iznimka može biti jedna dekoracija i uredno složeni ručnici.

** Zamjenite pregorjele žarulje**

Što više svjetla, to bolje! Osvjetljenje je jedan od najvažnijih elemenata kod fotografiranja. Jedna od stavki na popisu koje se najčešće zaboravljaju je upravo ova. Detaljno pregledajte sve prostorije te upalite svjetla u njima. Pobrinite se i da sva svijetla u prostoriji budu jednake boje.

**Uklonite nepotrebne sitne predmete**

Sitni predmeti odvlače pažnju od cjelokupnog kadra. Ako imate želju za prikazati nešto u prostoru možete se dogovoriti na licu mjesta s vašim fotografom, ali vrijedi pravilo „manje je više“.


**Diagram

Description automatically generated with medium confidenceOčistite nepotrebne detalje iz kuhinje**

Detaljno očistite sve kuhinjske površine. Aparati za kavu, mikseri i ukrasi samo odvlače pažnju te čine kuhinju pretrpanom. Neka radne površine budu čiste i uredne te uklonite sve osim nekoliko ukrasnih predmeta (npr. knjiga s receptima, zdjela s voćem ili drvena daska za rezanje)

**** **Uklonite nepotrebni namještaj i ukrase**

Ovo je vjerojatno najteži zadatak za vlasnike, ali i jedna od najvažnijih stavki na popisu. Uklanjanje velikog glomaznog namještaja može biti izazov ali otvara prostor i čini ga prozračnim. Još jedna od onih situacija kada „manje znači puno više“.

**Staze i tapeti**

Za fotografiranje interijera se koriste objektivi sa širokim kutom pogleda što može dovesti do deformacija u izgledu staza i tapeta. Pored toga pod bez tekstila izgleda urednije i higijenski je zahvalniji.

** Tamne i metalne površine**

Nečistoće se najviše vidljive na ovim površinama. Sve tamne, metalne površine te ogledala i prozori zahtijevaju znatno više pažnje kako bi se prikrili sitni nedostatci ili prašina.

**Položaj namještaja**

Na fotografiji se vidi ono što je uživo neprimjetno. Provjerite položaj frižidera, kreveta, stolica te poravnajte sav namještaj kako bi na fotografiji sve bilo simetrično a fotograf mogao postići uredne i ravne linije.

**Kreveti**

Uredan krevet i lijepo složeni jastuci najviše znače za ukupni dojam sobe. O ovoj bi se stavci samostalno mogao pozabaviti u nekoj od budućih objava, no za ovu prigodu ću samo napisati nekoliko napomena: plahte moraju biti maksimalno zategnute, bez nabora a jastuci uredno ispeglani i složeni.

**Uklonite sve privatne predmete**

Uklonite sve privatne fotografije, predmete, sprave za vježbanje i slično. Gostima se teško vizualizirati u prostoru u kojem su prisutni nečiji osobni predmeti. Oni žele vjerovati da je prostor stvoren samo za njih.

** Uklonite sve automobile s prilaza**

Automobili na prilazu vašem objektu su smetnja koju je gotovo nemoguće eliminirati u postprodukciji. Pro savjet: Zamolite susjede da maknu automobile s ceste kako bi ulica na vašim fotografijama izgledala mirno i privlačno.

**Pokažite svoj roštilj**

Vrijeme je da pokažete svoj fantastični roštilj! Ako se radi o starom roštilju koji je zahrđao ili je neugledan, bolje ga je potpuno ukloniti ili izbaciti. Također izložite sav vrtni namještaj kao da je sve spremno za opušteno druženje s prijateljima.

**Uređivanje okućnice**

I za kraj spomenut ću prvi dojam koji je presudan. Potrudite se da fotografija vašeg objekta iz vani bude vaša najbolja reklama kako bi privukla pažnju gostiju.

**Dodatni savjet**

**Budite spremni za promjenu termina fotografiranja**

Vremenske prilike su faktor na koji ne možemo utjecati. Ključno je za dobivanje privlačnih fotografija. Ako se vrijeme pogorša u posljednji trenutak ili je nekoliko dana prije termina loša vremenska prognoza fotograf će zatražiti promjenu termina.

**Sažetak:**

Danas je više nego ikad bitno izgraditi prepoznatljiv vizualni identitet kao temelj kvalitetnog marketinga, prvi koraka u privlačenju pažnje korisnika prilikom prodaje vaših proizvoda i usluga. Bit će mi zadovoljstvo pomoći vam u tome kreiranjem digitalnih fotografija visoke kvalitete koje će vašu imovinu prikazati na realan i oku ugodan način, korištenjem toplog prirodnog svjetla kad god je to moguće. Posvećenost detaljima u svakoj fazi procesa, od kadriranja fotografije do traženja kuta pogleda, od razmještaja namještaja i dekoracija do pronalaska ravnih linija i simetrija prostora te do “state of the art” digitalne obrade fotografija su samo neke od mojih osobnih kvaliteta koje želim istaknuti.

Dobar marketing započinje vašom pripremom u paru s izvrsnim fotografom. Ovaj kratak vodič iskoristite kako podsjetnik kako bi se što bolje pripremili za dolazak fotografa. Na taj način fotograf će moći najbolje iskoristiti svoje vrijeme i talent. Već ste postigli veliki uspjeh pripremajući svoj objekt za goste. Sad na kraju su najvažniji detalji. I na kraju zapamtite, dobar marketing dovodi do izvrsnih rezultata!